CELEX: C2007/297/40
Language: mt
Date: 2007-12-08 00:00:00
Title: Kawża C-445/07 P: Appell imressaq fit- 28 ta' Settembru 2007 mill-Kummisjoni tal-Komunitajiet Ewropej kontra s-sentenza mogħtija mill-Qorti tal-Prim'Istanza (It-Tieni Awla) fit- 18 ta' Lulju 2007 fil-Kawża T-189/02, Ente per le Ville Vesuviane vs Il-Kummissjoni tal-Komunitajiet Ewropej

8.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 297/25
            
         Appell imressaq fit-28 ta' Settembru 2007 mill-Kummisjoni tal-Komunitajiet Ewropej kontra s-sentenza mogħtija mill-Qorti tal-Prim'Istanza (It-Tieni Awla) fit-18 ta' Lulju 2007 fil-Kawża T-189/02, Ente per le Ville Vesuviane vs Il-Kummissjoni tal-Komunitajiet Ewropej
   (Kawża C-445/07 P)
   (2007/C 297/40)
   Lingwa tal-kawża: It-Taljan
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: L. Flynn, aġent, assistit minn A. Dal Ferro, avvocato)
   
      Parti oħra fil-kawża: Ente per le Ville vesuviane
   Talbiet tar-rikorrenti
   
               —
            
            
               tannulla s-sentenza tal-Qorti tal-Prim'Istanza tat-18 ta' Lulju 2007, kawża T-189/02, safejn din tiddikjara ammissibbli r-rikors għal annullament immressaq mill-Ente per le Ville Vesuviane
            
         
               —
            
            
               tiddikjara inammissibbli r-rikors għal annullament imressaq mill-Ente per le Ville Vesuviane fil-konfront tad-deċiżjoni tal-Kummissjoni tat-13 ta' Marzu 2002 d(2002)810111
            
         
               —
            
            
               tikkundanna lill-Ente per le Ville vesuviane jbati kemm l-ispejjeż tal-kawża preżenti u kif ukoll dawk tal-proċedura quddiem il-Qorti tal-Prim'Istanza.
            
         Motivi u argumenti prinċipali
   Il-Kummissjoni tqis li l-kontestazzjoni tagħha fil-konfront tas-sentenza tal-Qorti tal-Prim'Istanza hija ammissibbli peress li, minkejja li rebħet fuq il-mertu fil-kawża fl-ewwel istanza, hija tilfet f'dak li jirrigwarda l-eċċezzjoni ta' inammissibbiltà ppreżentata fil-konfront ta' l-Ente per le Ville vesuviane.
   Skond ir-rikorrenti s-sentenza kkontestata hija vvizzjata minn: ksur tad-dritt Komunitarju safejn din iddikjarat bħala ammissibbli r-rikors imressaq mill-Ente per le Ville vesuviane billi qieset li dan ta' l-aħħar huwa direttament interessat skond ir-raba' paragrafu ta' l-Artikolu 230 KE. Ir-rikorrenti ssostni li, skond ġurisprudenza Kommunitarja stabbilita, meta, bħal f'dan il-każ, ikun hemm att indirizzat lil Stat Membru li jkollu setgħa ta' diskrezzjoni sabiex jiddeċiedi jekk idawwarx jew le l-effetti ta' dan l-att fuq il-parti li tressaq ir-rikors, dan ta' l-aħħar ma jistax jitqies li huwa direttament ikkonċernat mid-deċiżjoni in kwistjoni, u dan indipendentement minn jekk huwa jkunx jew le l-“benefiċjarju” tal-fondi Komunitarji.